Autobus AG Liestal
D Autobus AG Liestal (AAGL) isch es schwizerisches Busundernähme im Kanton Basel-Landschaft mit Sitz z Lieschtel.

Gschicht (Meilestei) 
1905 isch d Automobilgschellschaft Lieschtel-Reigoldswil AG gründet worde. Iri Buslinie zwüsche Lieschtel und Reigetschwyl isch di erscht konzessioniert Buslinie vo der Schwiz gsi.
1956 het mer d Gondelbahn vo Reigetschwyl uf d Wasserfalle (Wasserfallenbahn) poue; d Bahn isch 1994 an en sälbständigi Stiftig verschenkt worde.
1975/1976 schliesslich isch der Regionalvercher z Lieschtel (und Agglomeration) und Rhyfälde in Betrib gno worde.
1986 trit d AAGL als Gründigsmitglid em Tarifverbund Nordweschtschwiz bi.

Öffentliche Vercher

Allgemeins 
D AAGL betribt e Reie vo transregionale Linie. Dernäbe stellt si der öffentlich Vercher z Lieschtel und Umgäbig sicher, wo si de Grossteil vom öffentliche Nahvercher, ergänzt durch d Waldenburgerbahn und e Postautolinie, übernimmt. Ds Linienetz ich zämegrächnet über 100 km lang.

Fahrplan 
D AAGL bietet uf ihre Linie mit Usnahm vo der Linie 71 und 83 de Halbstundetakt aa (am Abe und am Sunntag teilwis Stundetakt). Zu Stosszeite isch der Takt uf e paar Linie witer verdichtet.

Gsamtlängi Linienetz Auto Bus AG 
Ds ÖV-Netz vo der Auto Bus AG het zäh Linie, wo Reigoldswil mit Basel oder Büre mit Kaiseraugst verbinde. Si füehre vo Lieschtel oder Prattele in d Gmeinde rundume und bringe d Fahrgescht zur Schuel, zur Arbeit, zum Ichaufe und zur Frizytbeschäftigung.

Dezue ane betribt d Auto Bus AG füf Nachtbus-Linie – eini ab Basel Theater und vier ab Lieschtel Bahnhof

Quelle: autobus.ag

Ehemaligi Linie 
 Linie 84: Rheinfelden Bahnhof – Augarten – Kaiseraugst Bahnhof – (Auhafen)
 Linie 85: Rheinfelden Bahnhof – Augarten (vorher Stadtbus Rheinfelden)
 Linie 86: Rheinfelden Bahnhof – Alte Saline – Reha – Altersheim – Rheinfelden Bahnhof (vormals Stadtbus Rheinfelden)
 Linie 86a: Rheinfelden Bahnhof – Hauptwachplatz – Zähringerplatz (vorher Stadtbus Rheinfelden; 2008 igstellt)

D Linie 84–86 sind per Dezember 2009 a d Postauto Nordwestschweiz übergeh worde, wo im Gägezug iri Beteiligung a der Linie 83 und der Linie 72 vollständig der AAGL übergä het.

 Ds Netz vo de Regionalbüs ds Lieschtel (75–78) änderet sich vil. Bis vor wenige Jahr hets au en Linie 77 geh; und d Linie 75, 76 und 78 hend hüt e dütlich gändereti Liniefüehrig.

Dienschtleistige 
Mit de drei Tochtergschellschafte «Autobus AG Liestal Dienstleistungen», «Autobus AG Liestal Öffentlicher Verkehr» und «Autobus AG Liestal Reisen» isch ds Undernähme hüt vil meh weder nu es Busundernähme und baut sini Gschäftsaktivitäte in Richtig Gsamtmobilität us. Dezue zehle Car-Reise, Chlibus-Vermietige, Tankstellebetrib und de Betrib vore Autowäschalage für Chliwäge bis zu 40-t-Laschtwäge.

Fahrzügflotte 

* mit Sicherheitsgurt für d Fahrgescht.

Links 
 Autobus AG Liestal

Fuessnote 

Vercheersunternähme (Schwiz)
Vercheer im Baselbiet
Liestal (Bezirk)
Fricktal